6.โครงการในอนาคต

สืบเนื่องจากสภาวะเศรษฐกิจในปัจจุบัน ยังไม่เอื้ออำนวยให้บริษัทฯขยายงานในธุรกิจอื่นๆเพิ่มได้
ดังนั้นโครงการหรือแผนงานภายในระยะเวลา 1-2 ปีข้างหน้าของบริษัทฯ
จึงยังคงเป็นการปรับปรุงผลิตภัณฑ์และบริการในเรื่องที่ผู้บริหารมีความชำนาญให้มีผลประกอบการที่ดีขึ้น
และเพิ่มความสะดวกสบายให้กับผู้บริโภคมากขึ้น
รวมถึงการพัฒนาระบบการปฏิบัติงานภายในให้เป็นมาตรฐานสากล ตามรายละเอียดดังนี้

-   สืบเนื่องจากภาวะเศรษฐกิจที่ซบเซาอย่างต่อเนื่อง ส่งผลให้ศูนย์วีดีโอมีรายได้ลดลง ดังนั้นในปี
    2545 นี้ CVDI
    จึงได้ลดจำนวนภาพยนต์ที่จัดส่งให้ศูนย์เช่าวีดีโอทั่วประเทศจากประมาณเดือนละ 84 ม้วน เป็น
    60 ม้วน เพื่อให้ศูนย์วีดีโอโดยเฉพาะศูนย์วีดีโอระดับกลาง และเล็กสามารถยืนหยัดอยู่ได้
    โดยการสรรหาภาพยนตร์ที่เป็นที่ต้องการของตลาด และกลุ่มลูกค้าอย่างแท้จริง
    แต่อย่างไรก็ตาม CVDI
    ก็ยังคงความหลากหลายของผลิตภัณฑ์ไว้เพื่อให้สอดคล้องกับความต้องการของลูกค้าทุกกลุ่มเช่นเดิม
    โดยการจัดทำวีดีโอให้ครบวงจร คือ มีทั้งภาพยนตร์เมเจอร์ของฮอลลีวู้ด
    ภาพยนตร์การ์ตูนเมเจอร์ ภาพยนตร์จีนชุด ภาพยนตร์จีนม้วนเดียวจบ ตลกและภาพยนตร์ไทย
    ภาพยนตร์ญี่ปุ่น ภาพยนตร์เกาหลี และภาพยนตร์ต่างประเทศจากค่ายอิสระ

  นอกจากนี้ CVDI ยังมีนโยบายปรับตารางการวางตลาดภาพยนตร์ประเภทวีดีโอ และวีดีโอซีดี
  ในส่วนของศูนย์เช่า ให้สามารถวางจำหน่ายได้ในวันเดียวกัน
  จากเดิมที่ภาพยนตร์ประเภทวีดีโอซีดีจะวางตลาดล่าช้ากว่าวีดีโอ ประมาณ 7-10 วัน
  เพื่อให้ลูกค้าสามารถเลือกชมภาพยนตร์ที่ชื่นชอบในรูปแบบของประเภทสินค้าที่ต้องการได้ทันที

-   ในปัจจุบัน ภาครัฐมีการปราบปรามสินค้าละเมิดลิขสิทธิอย่างเข้มงวด และจริงจัง
    รวมทั้งจะมีกฏหมายควบคุมการผลิตผลิตภัณฑ์วีดีโอซีดี ออกมาบังคับใช้ในอนาคตอันใกล้
    ซึ่งจะช่วยแก้ไขปัญหาสินค้าละเมิดลิขสิทธิให้บรรเทาลงได้ และบริษัทคาดว่านโยบาย
    และการปราบปรามของภาครัฐที่เข้มงวดขึ้นดังกล่าว จะส่งผลดีต่อบริษัท กล่าวคือ
    ทำให้ยอดขายของบริษัทเพิ่มขึ้น เนื่องจากส่วนแบ่งตลาดของสินค้าละเมิดลิขสิทธิที่ลดลงนั่นเอง

-   ในปี 2545 CVDI ได้ปรับกลยุทธ์ด้านการตลาด โดยมุ่งเน้นในด้านนโยบายราคามากขึ้น
    เพื่อแก้ไขปัญหาสินค้าละเมิดลิขสิทธิที่มีการลักลอบผลิตได้ง่ายและวางจำหน่ายเป็นจำนวนมากในปัจจุบัน
    โดยการจำหน่ายสินค้าในราคาพิเศษ ซึ่งทาง CVDI
    จะเลือกภาพยนตร์ชั้นนำบางเรื่องมาจำหน่ายในราคาพิเศษ เช่น เลือกภาพยนตร์เกรด A
    ซึ่งเป็นภาพยนตร์ที่เข้าฉายทั้งในต่างประเทศ และในเมืองไทย เดือนละ 1 เรื่อง
    โดยที่ปีละไม่เกิน 15 เรื่อง มาทำโปรโมชั่น ในราคาขายปลีกแผ่นละ 190 บาท
    เลือกภาพยนตร์เกรด B และ C ซึ่งเป็นภาพยนตร์ที่เข้าฉายในต่างประเทศ
    แต่ไม่เข้าฉายในเมืองไทย เดือนละ 5-7 เรื่อง มาทำโปรโมชั่น ในราคาขายปลีกแผ่นละ
    149 บาท เป็นต้น เพื่อเป็นการกระตุ้น

34

  ยอดขายและแข่งขันกับตลาดสินค้าละเมิดลิขสิทธิ์ ซึ่ง CVDI
  มั่นใจว่าการปรับราคาครั้งนี้จะเป็นประโยชน์ต่อผู้บริโภคมากขึ้น
  เนื่องจากได้สินค้าที่มีลิขสิทธิ์ถูกต้อง มีคุณภาพดี และราคาถูก

-   ในปี 2545 CVDI ได้เริ่มนโยบายการดำเนินธุรกิจในส่วนงานใหม่ คือ
    การนำเข้าภาพยนตร์มาฉายในโรงภาพยนตร์ในเครือต่างๆ ทั่วประเทศ โดยใช้ชื่อส่วนงานนี้ว่า
    “ซีวีดี ฟิล์ม” ซึ่งภาพยนตร์ที่นำเข้ามาฉายดังกล่าวจะเน้นภาพยนตร์เกรดเอ และเกรดบี
    ที่เป็นแนวบู๊ และสยองขวัญ และจะนำเข้ามาโดยประมาณปีละไม่เกิน 10 เรื่อง
    เพื่อให้ลูกค้าได้มีทางเลือกในการรับชมภาพยนตร์ที่มีความหลากหลายทั้งประเภท
    และจำนวนมากขึ้น

-   ในปี 2544 CVDE ได้พยายามปรับปรุงขบวนการผลิตให้มีประสิทธิภาพเพิ่มขึ้น
    และได้สมัครเข้าร่วมโครงการระบบคุณภาพ ISO 9002
    ซึ่งมีเป้าหมายให้ได้รับการรับรองจากหน่วยงานรับรองมาตรฐาน ISO 9002 :2000
    อย่างเป็นทางการในปี 2545 เพื่อให้บริษัทสามารถปรับเปลี่ยนไปเป็นผู้รับจ้างผลิต(OEM)
    ที่เป็นที่ยอมรับ และรู้จักทั้งในและต่างประเทศ

ความคืบหน้าของโครงการในปีก่อน

-   จากการที่ CVDI ซึ่งเป็นบริษัทในเครือของบริษัทฯได้เข้าร่วม
    “โครงการพัฒนาที่ปรึกษาระบบคุณภาพ ISO 9000”
    กับสำนักงานพัฒนาวิทยาศาสตร์และเทคโนโลยีแห่งชาติ(สวทช.)
    ซึ่งเป็นหน่วยงานของรัฐที่ให้การสนับสนุนบริษัทขนาดกลางและขนาดเล็ก
    ในการพัฒนามาตรฐานการทำงานเพื่อให้ได้รับการรับรองระบบคุณภาพมาตรฐาน ในปี 2544
    โดยมีวัตถุประสงค์เพื่อให้บริษัทฯสามารถดำเนินงานเป็นมาตรฐานสากล
    ตามระบบบริหารคุณภาพ ISO 9000
    ทั้งยังมีเป้าหมายให้ได้รับการรับรองจากหน่วยงานรับรองมาตรฐาน ISO
    อย่างเป็นทางการด้วยนั้น

  ปัจจุบันบริษัท ได้ทำการปรับมาตรฐานการทำงานให้เป็นไปตามข้อกำหนด ISO 9001:2000
  โดยจัดให้มีเอกสารประกอบการทำงานที่จำเป็น พร้อมทั้งทำการตรวจติดตามระบบคุณภาพโดยทีม
  ISO Audit ภายใน เป็นจำนวน 2 ครั้ง รวมถึงได้จัดให้มีการประชุมทบทวนโดยฝ่ายบริหารแล้ว
  ในขณะนี้อยู่ระหว่างการติดต่อกับบริษัทผู้รับรองมาตรฐาน (Certification Body)
  เพื่อตรวจรับรองระบบ
  และคาดว่าบริษัทจะสามารถผ่านการตรวจสอบและได้รับการรับรองจากหน่วยงานรับรองมาตรฐาน
  ISO อย่างเป็นทางการภายในปี 2545 นี้

35